
ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στην Σαρδέλη Δήμητρα του Ευθυμίου άδεια ασκήσεως επαγ¬ 
γέλματος Κοινωνικού Λειτουργού. 

Η παρούσα να δημοσιευθεΐ στην Εφημερίδα της Κυβερνή- 
σεως. 

Αθήνα, 10 Φεβρουάριου 1Θ93 
Με εντολή Νομάρχη 
Ο Διευθυντής 
Γ. ΜΠΕΣΗΣ 
—τ-4- 

Αριθ. 57497/403 (5) 

Τροποποίηση της με αριθμό πρωτοκόλλου 30228/2119/ 
1989 απόφασης του Υπουργού Μεταφορών και Επικοινω¬ 
νιών. 

Ο ΥΠΟΥΡΓΟΣ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 4 του Ν. 1338/1983 (Α’ 34) 
«Εφαρμογή του Κοινοτικού Δικαίου», όπως αυτό αντικατα- 
στάθηκε με την παράγραφο 4 τόυ άρθρου 6 του 1440/1984 
(Α’ 70) «Συμμετοχή της Ελλάδος στο Κεφάλαιο, τα απόθεμα- 
τικά και στις προβλέψεις της Ευρωπαϊκής Κοινότητας Άν¬ 
θρακα και χάλυβα και του Οργανισμού Εφοδιασμού ΕΥΡΑ- 
ΤΟΜ», όπως αυτό τροποποιήθηκε με το άρθρο 7 του Ν. 
1775/1988 (Α’ 101) «Εταιρείες παροχής επιχειρηματικού κε¬ 
φαλαίου και άλλες διατάξεις». 

2. Το άρθρο 6 του Π.Δ. 367/1989 (Α’ 162) «Προσαρμογή 
της Ελληνικής νομοθεσίας προς τις Οδηγίες του Συμβουλίου 
των Ευρωπαϊκών Κοινοτήτων που αφορούν το βάρος, τις δια¬ 
στάσεις και ορισμένα άλλα τεχνικά χαρακτηριστικά ορισμένων 
οδικών οχημάτων, που εκτελούν διεθνείς οδικές εμπορευμα- 
τικές μεταφορές εντός των χωρών της Κοινότητας», όπως 
τροποποιήθηκε με το Π.Δ. 237/1991 (Α’ 90). 

3. Την απόφαση του Υπουργού Μεταφορών και Επικοινω¬ 
νιών.με αριθμό πρωτοκόλλου 30228/2119/1989 (Β’ 571) 
Διαδικασία έκδοσης πιστοποιητικού συμμόρφωσης όσον 
αφορά τα βάρη και τις διαστάσεις οχημάτων, όπως αυτή τρο¬ 
ποποιήθηκε με τις με αριθμούς πρωτοκόλλου 46830/3430/ 

1989 (Β* 920), 20883/1518/1990 (Β’ 331), 43801/3553/ 

1990 (Β’ 775) και 66841/1280/92 (Β* 227) όμοιες. 

4. Το γεγονός ότι δεν λειτουργεί ακόμη στη χώρα μας εργα¬ 
στήριο ειδικών ελέγχων ψυγείων οχημάτων μεταφοράς ευπα¬ 
θών τροφίμων, στο οποίο θα διενεργούνται οι έλεγχοι που 
προβλέπονται από την Ευρωπαϊκή Συμφωνία της 1 ης Σεπτεμ¬ 
βρίου 1970 για τις Διεθνείς Μεταφορές ευπαθών τροφίμων 
και για τον ειδικό εξοπλισμό που θα χρησιμοποιείται γι' αυτές 
τις μεταφορές (Α.Τ.Ρ.). 

5. Το άρθρο 29Α του Ν. 1558/85 Κυβέρνηση και Κυβερνη¬ 
τικά όργανα (Α’ 137) όπως προστέθηκε το άρθρο τούτο με το 
άρθρο 27 του Ν. 2081/1992 (Α’ 154), αποφασίζουμε: 

1. Παρατείνουμε μέχρι την 31.12.1993 το χρονικό διά¬ 
στημα που αναφέρεται στην παράγραφο 6 του άρθρου 1 της 
με αριθμό πρωτοκόλλου 30228/2119/1989 (Β’ 571) απόφα¬ 
σης του Υπουργού Μεταφορών και Επικοινωνιών, εντός του 
οποίου μπορεί ο ενδιαφερόμενος αντί του πιστοποιητικού 
ανταπόκρισης προς τα πρότυπα της Ευρωπαϊκής Συμφωνίας 
Α.Τ.Ρ. να προσκομίσει υπεύθυνη δήλωση του άρθρου 9 του 
Ν. 1599/1986 του υπεύθυνου του εργοστασίου κατασκευής 
του ψυκτικού θαλάμου, ο οποίος θα έχει και την αποκλειστική 
ευθύνη για την ορθότητα του περιεχομένου της χορηγούμε¬ 
νης από αυτόν δήλωσης. Το αποδεικτικό συμμόρφωσης και η 
άδεια κυκλοφορίας που έχουν χορηγηθεί και θα χορηγούνται 
μόνο με προσκόμιση της υπεύθυνης δήλωσης, θα έχουν ισχύ 
μέχρι την 31.3.1994. 

2. Παρατείνουμε μέχρι την 31.12.1992 την προθεσμία 


προσαρμογής των ψυγείων οχημάτων στις διατάξεις του Π.Δ. 
367/1989 (Α’ 162), όπως αυτό τροποποιήθηκε με το Π.Δ. 
237/1991 (Α’ 90), η οποία έχει ορισθεί στην παράγραφο 10 
του άρθρου 1 της-με αριθμό πρωτοκόλλου 30228/2119/ 
1989 (Β’ 571) απόφασης του Υπουργού Μεταφορών και Επι¬ 
κοινωνιών όπως αυτή έχει συμπληρωθεί με την με αριθμό 
πρωτοκόλλου 46830/3430/1989 (Β’ 920) όμοια. 

3. Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 11 Φεβρουάριου 1993 

Ο ΥΠΟΥΡΓΟΣ 

6. ΑΝΑΓΝΩΣΤΟΠΟΥΛΟΣ 
-♦- 

Αριθ. 27021/92 (6) 

Τροποποίηση και κωδικοποίηση του Ο.Ε.Υ. Δήμου Ζεφυρίου 
Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, σε συνδυα¬ 
σμό με τις όμοιες του άρθρου 26 του Ν. 1832/89. 

2. Τις διατάξεις του άρθρου 14 του Ν. 1586/86. 

3. Την αριθ. 157/92 απόφαση του Δημοτικού Συμβουλίου 
Ζεφυρίου, που αφορά στην τροποποίηση και κωδικοποίηση 
του Ο.Ε.Υ. του Δήμου αυτού. 

4. Την αριθ. 9/19/7.12.92 γνωμοδότηση του Υπηρεσιακού 
Συμβουλίου, σχετικά με τη ζητούμενη τροποποίηση και κωδι¬ 
κοποίηση, αποφασίζουμε: 

Εγκρίνουμε την αριθ. 157/92 απόφαση του Δημοτικού 
Συμβουλίου Ζεφυρίου, που αφορά στην τροποποίηση και κω¬ 
δικοποίηση του Οργανισμού Εσωτερικής Υπηρεσίας του Δή¬ 
μου αυτού, που τροποποιήθηκε με τη 36/88 απόφαση του 
Κοινοτικού (τότε) Συμβουλίου, εγκρίθηκε με την 14272/88 
όμοια δική μας και δημοσιεύτηκε στο ΦΕΚ 618/Β/1988, η 
οποία έχει ως εξής: 

Αρθρο Ιο 

Τις υπηρεσίες του Δήμου συγκροτούν 
α. Οι Διοικητικές υπηρεσίες 
β. Οι Τεχνικές Υπηρεσίες. 

Αρθρο 2ο 

Οι Διοικητικές και Τεχνικές Υπηρεσίες συγκροτούνται: 

Α. Διοικητικές Υπηρεσίες: 

1. Δ/νση Διοικητικών - Οικονομικών Υπηρεσιών 
(Προϊσταται υπάλληλος κλάδου ΠΕΙ ή ΔΕΙ). 

Ια. Τμήμα Διοικητικό 

(Προϊσταται υπάλληλος κλάδου ΠΕΙ ή ΔΕΙ), 
β. Γ ραφείο Γραμματείας και Δημ. Σχέσεων 
γ. Γ ραφείο Δημοτ. Συμβουλίου και Δημαρχ. Επιτροπής 
δ. Γραφείο Δημοτολογίου, Μητρ. Αρρένων, Ιθαγενείας 
ε. Γραφείο Ληξιάρχου 

στ. Γραφείο Μηχανογράφησης και Μηχανοργάνωσης 
ζ. Γραφείο Ισότητας 
η. Γραφείο Κοινωνικής Πρόνοιας 
θ. Γραφείο Ειδικής Υπηρεσίας. 

10: Τμήμα Οικονομικό 
(Προϊσταται υπάλληλος κλάδου ΠΕΙ ή ΔΕΙ) 
β. Γραφείο Εσόδων 
γ. Γραφείο Εξόδων 

Β’ Τεχνικές Υπηρεσίες 

1. Δ/νση Τεχνικών Υπηρεσιών 

(Προίσταται υπάλληλος των κλάδων ΠΕ3 ή ΠΕ4 ή ΓΊΕβ). 

Ια. Τμήμα Αρχιτεκτονικής - Οδοποιίας και Σχ. Πόλης: 

(Προίσταται υπάλληλος των κλάδων ΠΕ3 ή ΠΕ4 ή ΠΕ6). 

β. Γραφείο σχεδίου πόλης και οδοποιίας. 

γ. Γραφείο Οικοδομικό πρασίνου και δενδροστοιχιών. 

2α. Τμήμα καθαριότητας, κίνησης, δημοτικού φωτισμού και 
αποχέτευσης 

(Προίσταται υπάλληλος των κλάδων ΠΕ3 ή ΠΕ4 ή ΠΕ6). 

β. Γ ραφείο κίνησης, επισκευής, συντήρησης οχημάτων και 
Δημοτ. Φωτισμού. 

γ. Γραφείο καθαριότητας και αποχέτευσης. 

Αρθρο 3ο 

Η οργανική σύνθεση και κατάταξη των θέσεων του προσω¬ 
πικού του Δήμου Ζεφυρίου, ορίζεται ως εξής: 

Α' ΔΙΟΙΚΗΤΙΚΟ ΠΡΟΣΩΠΙΚΟ 

1. Κατηγορία ΠΕ 

Τρεις (3) θέσεις, του κλάδου ΠΕΙ Διοικητικού, με βαθμούς 
Γ-Α. 

2. Κατηγορία ΤΕ: 

Δύο (2) θέσεις, του κλάδου ΤΕ2 Κοινωνικών Λειτουργών με 
βαθμούς Γ-Α. 

3. Κατηγορία ΔΕ: 

α. είκοσι (20) θέσεις του κλάδου ΔΕΙ Διοικητικού με βαθ¬ 
μούς Γ-Α. 

β. Δύο (2) θέσεις του κλάδου ΔΕΙ 5 Εισπρακτόρων ΟΤΑ, με 
βαθμούς Γ-Α. 

γ. Δύο (2) θέσεις, του κλάδου ΔΕ38 χειριστών Η/Υ, με βαθ¬ 
μούς Γ-Α. 

δ. Μία (1) θέση, του κλάδου ΔΕ2 εποπτών καθαριότητος με 
βαθμούς Γ-Α. 

ε. Πέντε (5) θέσεις, του κλάδου ΔΕ23 ειδικού Προσωπικού, 
με βαθμούς Γ-Α. 

4. Κατηγορία ΥΕ. 

Δύο (2) θέσεις, του κλάδου ΥΕ1 κλητήρων - θυρωρών - γε¬ 
νικών καθηκόντων, με βαθμούς Δ-Γ. 

Β. ΤΕΧΝΙΚΟ ΠΡΟΣΩΠΙΚΟ 

1. Κατηγορία ΠΕ: 

α. Τρεις (3) θέσεις του κλάδου ΠΕ3 Πολιτ. Μηχανικών με 
βαθμούς Γ-Α. 

β. Μία (1) θέση του κλάδου ΠΕ4 Αρχιτεκτόνων Μηχανικών, 
με βαθμούς Γ-Α. 

γ. Μία (1) θέση, του κλάδου ΠΕ5 Μηχανολόγων - Μηχανι¬ 
κών, Ηλεκτρολόγων - Μηχανικών, Μηχανολόγων - Ηλεκτρο¬ 
λόγων Μηχανικών, με βαθμούς Γ-Α. 

δ. Μία (1) θέση του κλάδου ΠΕ6 Τοπογράφων Μηχανικών, 
με βαθμούς Γ-Α. 

ε. Μία (1) θέση του κλάδου ΠΕ11 Πληροφορικής (επιστή¬ 
μης των υπολογιστών) με βαθμούς Γ-Α. 

2. Κατηγορία ΤΕ: 

α. Μία (1) θέση του κλάδου ΤΕ3 Τεχνολ. Πολιτικών Μηχανι¬ 
κών, με βαθμούς Γ-Α. 

β. Μία (1) θέση του κλάδου ΤΕ5 Τεχνολ. Τοπογράφων Μη¬ 
χανικών, με βαθμούς Γ-Α. 

3. Κατηγορία ΔΕ: 

α. Μία (1) θέση, του κλάδου ΔΕ5 Εργοδηγών δομικών έρ¬ 
γων, με βαθμούς Γ-Α. 

β. Μία (1) θέση, του κλάδου ΔΕ6 Σχεδιαστών, με βαθμούς 
Γ-Α. 

γ. Μία (1) θέση, του κλάδου ΔΕ26 Μηχανοτεχνιτών αυτοκι¬ 
νήτων, με βαθμούς Γ-Α. 


δ. Δύο (2) θέσεις, του κλάδου ΔΕ24 Ηλεκτρολόγων, με 
βαθμούς Γ-Α. 

ε. Επτά (7) θέσεις, του κλάδου ΔΕ29 Οδηγών Αυτοκινήτων, 
με βαθμούς Γ-Α. 

στ. Οκτώ (8) θέσεις, του κλάδου ΔΕ30 Τεχνιτών, με βαθ¬ 
μούς Γ-Α. 

4. Κατηγορία ΥΕ: 

Είκοσι μία (21) θέσεις, του κλάδου ΥΕ16 Προσωπικού Κα¬ 
θαριότητας, με βαθμούς Δ-Γ. 

Γ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ: 

Δύο (2) θέσεις Διοικητικών Υπαλλήλων. 

Αρθρο 4ο 

Οι αρμοδιότητες των ανωτέρω αναφερομένων υπηρεσια¬ 
κών μονάδων του Δήμου Ζεφυρίου, ορίζονται ως εξής: 
ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 

1. ΓΡΑΦΕΙΟ ΔΙΕΥΘΥΝΤΟΥ 

Γραφείο Προϊσταμένου Διεύθυνσης 

Ο Προϊστάμενος προίσταται του προσωπικού της Διοικητι¬ 
κής και Οικονομικής Υπηρεσίας ασκώντας την ανώτατη επο- 
πτεία των υπαλλήλων της υπό διοίκηση του Δημάρχου και τη 
στενή συνεργασία μαζί του στους τομείς δραστηριότητάς της, 
επιμελείται για την κατά τον καλύτερο τρόπο κατανομή των 
εργασιών, ελέγχει άμεσα αλλά και δια των προϊσταμένων των 
τμημάτων της την απόδοση των εργαζομένων. 

Μελετάει τις πιο συμφέρουσες λύσεις στους διάφορους 
τομείς δραστηριότητας των εργαζομένων υπαλλήλων. 

θεωρεί την απευθυνόμενη προς τον Δήμο αλληλογραφία 
που διαβιβάζεται με την υπηρεσία πρωτοκόλλου στα τμήματα 
και γραφεία της Διοικητικής και Οικονομικής Υπηρεσίας ή στη 
διεύθυνση Τεχνικής Υπηρεσίας. 

Τηρεί το εμπιστευτικό πρωτόκολλο του Δήμου. 

Ελέγχει την αλληλογραφία του Δήμου προς τις εποπτεύου- 
σες και άλλες αρχές ή ιδιώτες. Παρακολουθεί τους δημοσιευ¬ 
όμενους νόμους και τις νομολογίες επί του Δημοτικού Κώ¬ 
δικα, την εκτέλεση των Υπουργικών αποφάσεων, εγκυκλίων 
διαταγών και γενικά κάθε στοιχείο που αφορά τη Δημοτική 
νομοθεσία και την ερμηνεία της, κοινοποιεί τα ανωτέρω στις 
λοιπές υπηρεσίες κατά το ενδιαφέρον για κάθε μία μέρος. 

Ασκεί τέλος και όλες τις αρμοδιότητες του προϊσταμένου 
του Διοικητικού και Οικονομικού τμήματος όταν δεν υπάρχει 
για οποιονδήποτε λόγο ή απουσιάζει ή κωλύεται εκείνος και 
βεβαίως, εκτελεί κάθε εργασία που ανατίθεται με τον κανονι¬ 
σμό εργασίας του Δήμου. 

2. ΤΜΗΜΑ ΔΙΟΙΚΗΤΙΚΟ 

1. Γ ραφείο προϊσταμένου 

- Καθοδήγηση - εποπτεία υπαλλήλων τμήματος 

- Ρύθμιση - εποπτεία προσέλ. - αποχώρησης προσωπικού 
Δήμου. 

- Διακίνηση εισερχ. εξερχόμενων εγγράφων τμήματος. 

- Εισήγηση στο Δ.Σ. αποφάσεων αρμοδιότητας τμήμα¬ 
τος. 

- Επιμέλεια στέγασης Υπηρεσιών Δήμου. 

- Επιμέλεια φύλαξης Δημοτικών Καταστημάτων. 

- Οργάνωση εορτών, συσκέψεων, δημοσίων εκδηλώσεων 
Δήμου (σε συνεργασία με τον Δ/ντή). 

- Τήρηση βιβλιοδετημένων ΦΕΚ, Νομικών βιβλίων, Συγ- 
γραμ. για ΟΤΑ. 

- Τήρηση βιβλίων αποφάσεων Δημάρχου. 

- Συγκέντρωση - κοινοποίηση Νόμων - εγκυκλ. κ.λπ. στα 
αρμόδια γραφεία. 

- Σύνταξη ετησίων εκθέσεων. 

- Αποστολή Δημοτικών αυτ/των για εξωτερικές υπηρεσίες, 

διακίνηση προσωπικού, εγγράφων, προσκλήσεων, ή μεγαφω- 
νική μετάδοση μηνυμάτων (σε συνεργασία με τον Δ/ντή Δ/ 
νσης). 

- Υποβολή στη Δ/νση Διοικητικού υλικού προς δημοσίευση 
και στατιστική στοιχείων. 

- Παράδοση φακέλλου στην Δ/νση για υπογραφή από Δή¬ 
μαρχο. 

- Διεκπεραίωση αποφάσεων πρόσληψης - μεταβολών προ¬ 
σωπικού. 

- Οροσήμανση καρτών εισόδου - εξόδου προσωπικού. 

- Συγκέντρωση προγραμ. εργασίας μη εργασίμων ημε¬ 
ρών. 

- Συγκέντρωση αδειών (κανονικών και ασθενείας). 

- Συγκέντρωση αδειών ολιγόωρης εξόδου. 

- Εισήγηση στο Υπηρεσιακό Συμβούλιο υποθέσεων προ¬ 
σωπικού. 

- Κοινοποίηση στο Οικονομικό τμήμα των μισθολογικών 
μεταβολών. 

- Τήρηση διατάξεων σχέσεων εργασίας. 

- Τήρηση Μητρώου, Ευρετηρίου, Ατομ. Φακέλλων προσω¬ 
πικού και συνταξιούχων. 

- Τήρηση Συμβάσεων εργασίας προσωπικού. 

- Έκδοσή πιστ/κων απασχόληση προσωπικού. 

- Διαδικασία απονομής συντάξεων και βοηθημάτων. 

- Φάκελλοι εγγράφων σχέσεων Δήμου με Ν.Π. και Δημ. 
Επιχ. 

- Στοιχεία διοίκησης Ν.Π. (ονόματα μελών, προσ/κού, τη¬ 
λέφωνα έδρα κ.λπ.). 

- Παραλαβή αποφ. Ν.Π. που έχουν σχέση με το Δήμο. 

- Εισήγηση προς Δ.Σ. ή Δημ. Επιτροπή θεμάτων Ν.Π. 

- Κοινοποίηση στη Δ/νση Διοικ. των προς δημοσίευση δρά¬ 
σεων του Ν.Π. 

- Διευκόλυνση λειτουργίας Ν.Π. (στέγαση, προμήθειες, 
έργα κ.λπ.). 

- θέματα ΕΟΚ (προγράμματα Επαγγελματικής κατάρτισης 
κ,λπ.). 

- Γενικά σχολείων - Παιδικών σταθμών - μαζικών φορέων 
και αθλητισμού. 

-? Προκύπτοντα νομικά θέματα. 

- Λοιπές εργασίες αρμοδιότητας γραφείου. 

2. Γραφείο γραμματείας και δημοσίων σχέσεων. 

(Πρωτόκολλο - Διεκπεραίωση - Αρχείο) 

- Πρωτοκόλληση, συσχέτιση, διεκπεραίωση εισερχ. - εξερ- 
χόμενων εγγράφων. 

- Παραλαβή - τοιχοκόλληση ειδοποιητηρίων αγνώστου δια¬ 
μονής. 

- Δακτυλογράφηση, παραβολή, αναπαραγωγή εγγράφων 
Δήμου. 

- Τήρηση Αρχείου όλων των Υπηρεσιών (ταξινόμιση, ευρε- 
τηρίαση, κωδικοποίηση φύλαξη εγγράφων) σε φακέλλους, βι¬ 
βλία ή μνήμη Η/Υ. 

- Τήρηση των προβλεπόμενων βιβλίων λειτουργίας γρα¬ 
φείου. 

- Έκδοση αντιγράφων Αρχείου (με εντολή προϊσταμ. Δ/ 
ντή). 

- Επιμέλεια σωστής λειτουργίας του Κέντρου ΡΑΧ βλάβες 
κ.λπ. 

- Λοιπές εργασίες αρμοδιότητας γραφείου. 

3. Γραφείο Δημ. Συμβουλίου και Δημαρχιακής Επιτροπής 

- Παραλαβή θεμάτων Δ.Σ. - Δ.Ε. και συμπληρ. δικαιολογη- 
τικών. 

- Κατάρτιση - κοινοποίηση ημερ. διάταξης - πρόσκλησης 
συνεδριάσεων. 


- Συμπλήρωση φακέλλων συζητούμενων θεμάτων (εισηγή¬ 
σεις, δικαιολογητικά). 

- Διευκόλυνση Μελών στη μελέτη των προς συζήτηση θε¬ 
μάτων. 

- Προετοιμασία αίθουσας συνεδριάσεων - μικροφωνικής 
εγκατ. κ.λπ. 

- Μαγνητοφώνηση Πρακτικών Δ.Σ. 

- Συμμετοχή στις συνεδριάσεις - Συνοπ. σημείωση αποφά¬ 
σεων. 

- Σύνταξη αποφάσεων - προώθηση διαδικασία έγκρισης. 

- Κοινοποίηση αποφάσεων σε καθορισμένη από Δ.Σ. αρ- 
μοδ. όργανα κοινοποίηση πρακτικών συνεδριάσεων Δ.Ε. 

- Διαβίβαση θεμάτων για μελέτη στις αρμόδιες επιτρο¬ 
πές. 

- Διαβίβαση εισηγήσεων Επιτροπών στο Δ.Σ. 

- Πρακτικά Δ.Σ. (Βιβλιοδεσία - επικύρωση). 

- Επίδοση πρακτικών στα Μέλη Δ.Σ. 

- Αποφάσεις Δ.Σ. και εγκρίσεις (αρχειοθέτηση - ευρετη- 
ρίαση). 

- Χορήγηση πρακτικών και αποφάσεων σε αιτούντες δημό¬ 
τες ύστερα από έγκριση της Δ/νσης. 

- Τήρηση βιβλίων πρακτικών και αποφάσεων Δ. Επιτρο¬ 
πής. 

- Τήρηση Βασικών Νόμων - Κανονισμών Λειτουργίας - 
Αποφ. Δ.Σ. για Σ.Σ. 

- Τήρηση πρακτικών συνεδριάσεων - αποφάσεων Σ.Σ. 

- Λοιπές εργασίες αρμοδιότητας γραφείου. 

4. Γραφείο Δημοτολογίου, Μητρ. Αρρένων, Ιθαγενείας, 
Εκλογών Στρατολογίας. 

- Σύνταξη - ενημέρωση Δημοτολογίου (εγγραφές, διαγρα¬ 
φές κ.λπ.). 

- Ενημέρωση Βιβλίων Πληθυσμού. 

- Διενέργεια έκδοσης ή διόρθωσης εκλογικών βιβλια¬ 
ρίων. 

- Διενέργεια ενημέρωσης εκλογικών καταλόγων. 

-Διενέργεια εκλογών (Βουλευτ. Ευρωβουλ. Δημοτ. κ.λπ.). 

- Σύνταξη εγγράφων προς άλλους Ο.Τ. Α. ή Δημόσιες Υπη¬ 
ρεσίες σε θέματα Γραφείου. 

- Έκδοση πιστ/κών (χειρόγραφα ή μέσω Η/Υ). 

- Δημοτολογίου: Ευρετήρια - Βιβλία - Φάκελλοι οικ. μερί¬ 
δων. 

- Δημοτολογίου: Οικογ. Μερίδες στη μνήμη Η/Υ. 

- Πληθυσμού: Γεν. Μητρώο Δημοτών - Μητρώο θηλέων - 
Βιβλ. Πληθυσμ. 

- Εκλογικών καταλόγων (Γεν. Εκλογών). 

- Παροχή πληροφοριών Δημοτολογίου και Εκλογικών. 

- Σύνταξη - Εκτύπωση ετησίων Μητρώων. 

- Ενημέρωση Μητρώων (εγγραφές αδηλώτων - διορθώσεις 
- διαγραφές). 

- Σύνταξη ετησίων Στρατολογικών Πινάκων. 

-Τήρηση Βιβλίων Μητρώων, Φακέλλων εγγράφων μεταβο¬ 
λών. 

- Έκδοση πιστ/κών αρμοδιότητας γραφείου. 

- Λοιπές εργασίες αρμοδιότητας γραφείου, 

5. Γραφείο Ληξιαρχείου 

Τηρεί τα κατά νόμο ληξιαρχικά βιβλία: α) Γάμων β) Βαπτί- 
σεων γ) θανάτων δ) Εκθέσεων ε) Βιβλίο Πρωτοκόλλου αλλη¬ 
λογραφίας στ) Βιβλίο έκδοσης αντιγράφων ληξ. πράξεων συ¬ 
ντάσσει τις κατά νόμο ληξιαρχικές πράξεις. 

Μεριμνά για την αποστολή αποσπασμάτων ή αντιγράφων 
ληξιαρχικών πράξεων και εκθέσεων όπου πρέπει κατά νόμο. 

6. Γραφείο Μηχανογράφησης και Μηχανοργάνωσης 

- Οργάνωση λειτουργίας Μηχανογραφικού Κέντρου. 

- Εισαγωγή - φύλαξη βασικών υπηρεσιακών στοιχείων. 

- Προγράμματα εκτύπωσης εγγράφων (πιστ/κά - εντολές 
πληρωμής - μισθολογ. καταστάσεις - κατάλογοι τελών κ.λπ.). 

7. Γραφείο Ισότητας 

Οι αρμοδιότητες του Γραφείου Ισότητας είναι: 

- Προσπάθεια άμβλυνσης των διαφόρων διακρίσεων με¬ 
ταξύ των δύο φύλλων. 

- Ανταλλαγή απόψεων, πληροφοριών, γνώσεων και εμπει¬ 
ριών σε θέματα σχετικά με τις εμφανείς ή αφανείς διακρίσεις 
σε βάρος των γυναικών. 

- Μέσα και τρόποι βελτίωσης ή αντιμετώπισης των παρα¬ 
πάνω. 

- Να βοηθηθεί η κακοποιημένη γυναίκα στους τρόπους 
αγώνα και προστασίας της προσωπικότητας της. 

- Να βοηθηθεί η γυναίκα να μπει στην παραγωγική διαδικα¬ 
σία. 

- Έρευνα, συλλογή, ανάλυψη και επεξεργασία στοιχείων 
για θέματα που αφορούν την ισότητα των δύο φύλλων μέσα 
στο Δήμο. 

- Επεξεργασία και παρακολούθηση εφαρμογής Νόμων και 
Διοικητικών πράξεων που αναφέρονται σε θέματα ισότητας, 
στα πλαίσια της λειτουργίας της Τ.Α. 

- Παρακολούθηση της Νομοθεσίας της Ε.Ο.Κ. σε θέματα 
ισότητας και της Νομολογίας του Δικαστηρίου των Ευρωπαϊ¬ 
κών Κοινοτήτων. 

- Ανταλλαγή απόψεων με χώρες της Ε.Ο.Κ. σε θέματα ισό¬ 
τητας. 

- Συνεργασία με την Γενική Γραμματεία Ισότητας για την 
κατάρτιση ετήσιου προγράμματος δράσης με το Δήμο σε γυ¬ 
ναικεία θέματα. 

- Συνεργασία με την παραπάνω γραμματεία για την πρα¬ 
κτική που θα ακολουθηθεί σχετία με την προώθηση της ισό¬ 
τητας στην εξέλιξη και αξιοποίηση του γυναικείου δυναμικού 
του Δήμου. 

- Πληροφόρηση για τις τοπικές πρωτοβουλίες ανέργων γυ¬ 
ναικών, προκειμένου να βοηθηθούν στον επαγγελματικό τους 
προσανατολισμό να ενημερωθούν με τους τρόπους ενίσχυ¬ 
σης της προσπάθειας κατάπολέμησης της ανεργίας μέσα 
από δυνατότητες της Ε.Ο.Κ. (προγρ. ΝΟνν, τοπικές πρωτο¬ 
βουλίες, δίκτυο ΙΒΙ5 κ.λπ.). 

- Συνεργασία με γυναικείες οργανώσεις, κινήσεις, ομάδες 
επιτροπές γυναικών. 

8. Γραφείο Κοινωνικής Πρόνοιας 

- Υπομνήματα σε Κρατ. Φορείς για επίλυση κοιν. προβλη¬ 
μάτων. 

- Διαλέξεις Κοινωνικών θεμάτων (σε συνεργ. Πνευμ. Κέ¬ 
ντρου και Κοινωνικών Φορέων). 

- Παροχές σε απόρους (έκτακτη υλική βοήθεια, έξοδα τα¬ 
φής κ.λπ.). 

- Υλοποίηση Κοινωνικών προγραμμάτων. 

- Συνεργασία με Επιτροπές Πρόνοιας Δήμου, ΚΑΠΗ κ.λπ. 
σε θέματα πρόνοιας. 

- Υποβοήθηση πολιτών για κρατική πρόνοια (πιστ/κά απο¬ 
ρίας, Εργατ. Κατοικίες, Κοινών. Τουρισμός κ.λπ.). 

- Μέριμνα Βελτίωσης Δημοσίων Ιατρείων (ΙΚΑ-ΠΙΚΠΑ 
κ.λπ.). 

- Εφαρμογή προγραμμάτων προληπτικής υγιεινής. 

- Παροχή φαρμάκων σε απόρους. 

- Μέριμνα ίδρυσης - λειτουργίας Παιδικών Σταθμών. 

- Μέριμνα αναγνώρισης εξώγαμων τέκνων. 

- Στοιχεία κοιν. προβλημάτων (άποροι, ορφανά, πάσχοντες 

κ.λπ.).* ■ - - ' · 

- Λοιπές εργασίες αρμοδιότητας γραφείου. 

9. Γραφείο Ειδικής Υπηρεσίας (Δημοτική Αστυνομία) 


- Έλεγχος τήρησης διατάξεων στην καθ/τα, τοιχοκολλή¬ 
σεις κ.λπ. 

- Ελεγχος τήρησης διατάξεων στην κυκλοφορία και στάθμ. 
οχημ. , 

- Έλεγχος τήρησης διατάξεων στην μόλυνση από οχήματα 
και καυστήρες κτιρίων λύμματα εργοστασίων, ηχορύπανση 
κ.λπ. 

- Προστασία ρεμάτων, κοινοχρ. χώρων, υπόγ. υδάτινου.δυ- 
ναμικού κ.λπ. 

- 'Ελεγχος τήρησης διατάξεων σε οικοδομήσεις, περιτοιχί¬ 
σεις κ.λπ. 

- Επιβολή χρηματικών κυρώσεων στους παραβάτες. 

- Υποβολή μυνήσεων στους παραβάτες. 

- Μέτρα καταστολής παραβάσεων. 

- Τήρηση Ημερολογιακού βιβλίου και περιοδικών εκθέ¬ 
σεων παραβάσεων. 

- Λοιπές εργασίες αρμοδιότητας γραφείου. 

3. ΟΙΚΟΝΟΜΙΚΟ ΤΜΗΜΑ 

Ο Προϊστάμενος προΐσταται του προσωπικού του τμήματος 
οικονομικού ασκώντας εποπτεία στους υπαλλήλους. 

Επιμελείται για την κατά τον καλύτερο τρόπο κατανομής 
των υπηρεσιών στο τμήμα οικονομικού. · 
θεωρεί την απευθυνόμενη προς το τμήμα σχετική αλληλο¬ 
γραφία. 

Συνεργάζεται αρμονικά με τον προϊστάμενο της Δ/νσης και 
από κοινού μελετούν λύσεις συμφέρουσες στους διάφορους 
τομείς δραστηριότητας των εργαζομένων. 

Συντάσσει στον Προϋπολογισμό εσόδων και εξόδων της ; 
Κοινότητας και εισηγείται στο Δημοτικό Συμβούλιο, τη διε¬ 
νέργεια σ’ αυτόν, διαφόρων τροποποιήσεων κατά τη διάρκεια 
της ισχύος του. 

Μεριμνά-για την έγκριση του απολογισμού. 

Παρακολουθεί, συγκεντρώνει, τακτοποιεί και απεικονίζει 
λογιστικά στα οικεία λογιστικά βιβλία τ’ αποτελέσματά της 
εκτέλεσης του προϋπολογισμού εσόδων και εξόδων τού Δή¬ 
μου, την κίνηση του Δημοτικού χρέους και άλλες συναφείς 
εργασίες που έχουν σχέση με τα οικονομικά του Δήμου. 

Εκδίδει τα κάθε φύσεως χρηματικά εντάλματα, ευθυνό- 
μενα για την πληρότητα των δικαιολογητικών που συνοδεύ¬ 
ουν καθένα απ’ αυτά καθώς και όλων των παραστατικών στοι¬ 
χείων. 

Τηρεί τα παρακάτω βιβλία που προβλέπονται από το Β.Δ. 
542/1961 δηλ.: 

α) Ημερολόγια καταχώρησης εκδιδομένων χρηματικών 
ενταλμάτων. 

β) Καθολικό καταχώρησης εκδιδομένων χρηματικών ενταλ¬ 
μάτων. 

γ) Βιβλίο αναλαμβανόμενων υποχρεώσεων, 
δ) Βιβλίο παρακολούθησης πιστώσεων με απόδοση λογα¬ 
ριασμού. 

ε) Βιβλίο παρακολούθησης χρηματικών ενταλμάτων προ¬ 
πληρωμής και πάγιας προκαταβολής. ^ - · * 

Μεριμνά για την έγκαιρη βεβαίωση των φόρων, τελών και 
δικαιωμάτων του Δήμου καθώς και κάθε άλλου μόνιμου εσό¬ 
δου. 

Γενικά ασκεί κάθε εργασία που αφορά την κίνηση των εσό¬ 
δων του Δήμου, τηρεί τα προβλεπόμενα από το Β.Δ. 542/61 
βιβλία: 

α) Βεβαιούμενων εσόδων. ' μ ' 

β) Διαχείρισης και εκμετάλλευσης ακίνητης περιουσίας 
κληροδοτημάτων, 
γ) Κτηματολογίου, 
δ) Επίπλων και υλικού γενικά. 

ε) Βιβλίο βεβαίωσης και είσπραξης δημοτικών προσόδων 

και Δημοτικής περιουσίας. 

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

1. ΓΡΑΦΕΙΟ ΔΙΕΥΘΥΝΤΟΥ 

Α) Ο Διευθυντής της Τεχνικής Υπηρεσίας είναι ο Τεχνικός 
Σύμβουλος της Διοικήσεως του Δήμου και συνεργάζεται απ’ 
ευθείας με τον Δήμαρχο και τον Πρόεδρο του Δημοτικού Συμ¬ 
βουλίου όταν είναι αναγκαίο. 

Διευθύνει, συντονίζει, ορίζει τους επιβλέποντες των έρ¬ 
γων, δίνει τις απαραίτητες κατευθύνσεις και εντολές και 
ελέγχει την εφαρμογή τους καθώς και τη γενικώτερη λειτουρ¬ 
γία των γραφείων της Τεχνικής Υπηρεσίας. 

Εισηγείται για τον προγραμματισμό των έργων του Δήμου. 

Παρακολουθεί και συντονίζει την πορεία των έργων και 
αναθέτει σε οποιοδήποτε τμήμα της Τεχνικής Υπηρεσίας 
ανεξάρτητα από αρμοδιότητα, τυχόν έκτακτης ή επείγουσες 
εργασίες που είναι απαραίτητες για την εύρυθμη εκτέλεση 
των έργων και την ομαλή λειτουργία της υπηρεσίας. 

Παρακολουθεί τις ανάγκες της Τεχνικής Υπηρεσίας σε 
προσωπικό, μηχανήματα κ.λπ. και εισηγείται στην Δημοτική 
αρχή για την κάλυψή τους. 

Ενημερώνεται για τα έργα του γενικώτερου ενδιαφέροντος 
που εκτελούνται από Κρατικές Υπηρεσίες, οργανισμούς 
Ν.Π.Δ.Δ. κ.λπ. και εισηγείται σχετικά στη Δημοτική αρχή. 

Έχει την τελική ευθύνη εισήγησης στον Πρόεδρο του Δημ. 
Συμβουλίου θεμάτων για το Δημοτικό Συμβούλιο αρμοδιότη¬ 
τας Τεχνικής Υπηρεσίας, φροντίζει για την επίλυση αιτημά¬ 
των των πολιτών που έχουν σχέση με την Τεχνική Υπηρεσία. 

Συνεργάζεται με τον Προϊστάμενο της Διοικητικής και Οι¬ 
κονομικής Υπηρεσίας όταν είναι αναγκαίο. 

Παραλαμβάνει το σύνολο της αλληλογραφίας που αφορά 
την Τεχνική Υπηρεσία - και την κατανέμει αναλόγως, επίσης 
ενημερώνεται επί της αλληλογραφίας που αφορά την μισθο- 
λογική και βαθμολογική εξέλιξη των υπαλλήλων της Τεχνικής 
Υπηρεσίας. 

Επιλαμβάνεται για κάθε υπηρεσιακό πρόβλημα της Τεχνι¬ 
κής Υπηρεσίας και κατανέμει στο προσωπικό ανάλογα με τις 
εκάστοτε ανάγκες. 

Εκτελεί έργα σαν επιβλέπων μηχανικός, ελέγχει και θεωρεί 
τις συντασσόμενες από την υπηρεσία μελέτες, πιστοποιή¬ 
σεις, συγκριτικούς πίνακες κ.λπ. 

Με εξουσιοδότηση του Δημάρχου υπογράφει αντί αυτού 
βεβαιώσεις για τεχνικής φύσεως θέματα (υψόμετρα κ.λπ.). 

Β) Τμήμα Αρχιτεκτονικής - οδοποιίας και σχεδίου πόλης. 

Ο Προϊστάμενος του τμήματος Αρχιτεκτονικής, οδοποιίας 
και σχεδίου πόλεως συνεργάζεται με τον Προϊστάμενο της 
Τεχνικής Υπηρεσίας όταν είναι αναγκαίο. 

Καθοδηγεί και συντονίζει το προσωπικό των γραφείων του 
κατανέμοντος την εργασία ανάλογα με την φύση της, συντο¬ 
νίζει και επιβλέπει τη συντήρηση των κτιριακών εγκαταστά¬ 
σεων αρμοδιότητας του Δήμου, την φύλαξη και επιμέλεια των 
κοινοχρήστων χώρων, την κατασκευή μικρών οικοδομικών ερ¬ 
γασιών, την αποκατάσταση των φθορών των οδοστρωμάτων 
κ.λπ. 

Συντάσσει οικονομοτεχνικές μελέτες και επιβλέπει εργα¬ 
σία την οποία έχει την αντίστοιχη εντολή του προϊσταμένου 
της Τεχνικής Υπηρεσίας. 

Διεκπεραιώνει έγγραφα και οποιαδήποτε εντολή τεχνικής 
φύσεως που αναθέτει. 

Πέρα από τα παραπάνω καθήκοντα: 

Εισηγείται στον Προϊστάμενο της Τεχνικής Υπηρεσίας για 
έργα, οδοποιίας, κτιριακών εγκαταστάσεων και Αρχιτεκτονι¬ 
κής των κοινοχρήστων χώρων, 

Διεκπεραιώνει εργασίες σχετικές με το σχέδιο πόλης (προ¬ 
τάσεις τροποποιήσεων σχεδίου - πράξεις αναλογισμού - 


απαλλοτριώσεις κ.λπ.). 

Γ. Τμήμα Αποχέτευσης, Καθαριότητας, Κίνησης. Δημ. Φω¬ 
τισμού 

Ο Προϊστάμενος του τμήματος καθαριότητας, Κίνησης, 
Δημοτικού φωτισμού και αποχέτευσης, συνεργάζεται με τον 
Προϊστάμενο της Τεχνικής Υπηρεσίας όταν είναι αναγκαίο. 

Καθοδηγεί και συντονίζει το προσωπικό του τμήματός του. 

Συντάσσει οικονομοτεχνικές μελέτες και επιβλέπει έργα 
για τα οποία έχει αντίστοιχη εντολή του προϊσταμένου της Τε¬ 
χνικής Υπηρεσίας. 

Διεκπεραιώνει έγγραφα και οποιαδήποτε εντολή Τεχνικής 
Υπηρεσίας. 

Πέρα από τα παραπάνω έγγραφα: 

Παρακολουθεί και συντονίζει τα συνεργεία καθαριότητας 
και αποχέτευσης, φροντίζει να αποκατασταθούν οι βλάβες 
του δημοτικού φωτισμού και εισηγείται την επέκτασή του. 

Παρακολουθεί και συντονίζει το γραφείο κίνησης του Δή¬ 
μου, φροντίζει για την επαρκή συντήρηση των οχημάτων και 
ελέγχει τις προμήθειες υλικών επισκευής και των καυσί¬ 
μων. 

Αρθρο 5ο 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού που απαιτούνται κατά κατηγορία, 
κλάδο και ειδικότητα καθορίζονται σύμφωνα με το Π.Δ. 37α 
«Καθορισμός προσόντων διορισμού» (Προσοντολόγιο - Κλα- 
δολόγιο) (ΦΕΚ 11/4.4.1987/τεύχος Α ). 

Αρθρο 6ο 

1. Τα του διορισμού, των καθηκόντων, των περιορισμών, 
του χρόνου εργασίας, της αστικής ευθύνης, των δικαιωμάτων, 
των αδειών, των μεταβολών της υπηρεσιακής κατάστασης 
των ηθικών αμοιβών, των πειθαρχικών αδικημάτων, των ποι¬ 
νών, της λύσης της υπαλληλικής σχέσης, της Ιατροφαρμα¬ 
κευτικής και Νοσοκομειακής περίθαλψης και των εξόδων κη¬ 
δείας καθενός των από τον παρόντα οργανισμό προβλεπομέ- 
νων τακτικών μονίμων υπαλλήλων διέπονται από τις διατάξεις 
των Νόμων α) 1188/81 και β) 1586/86 περί καταστάσεως 
προσωπικού Ο.Τ.Α. 

2. Για την υπηρεσιακή κατάσταση του προσωπικού που 
υπηρετεί στον Δήμο με σύμβαση εργασίας ιδιωτικού δικαίου - 
αορίστου χρόνου (προσόντα κατάταξης, μετάταξης, παρα¬ 
μονή στην υπηρεσία κ.λπ.) θα έχουν εφαρμογή οι σχετικές 
διατάξεις του Ν. 1188/81. 

Αρθρο 7ο 

ΠΡΟΣΟΝΤΑ ΚΑΘΗΚΟΝΤΑ ΔΙΚΑΙΩΜΑΤΑ 

ΥΠΟΧΡΕΩΣΕΙΣ ΠΡΟΣΩΠΙΚΟΥ ΕΙΔΙΚΗΣ ΥΠΗΡΕΣΙΑΣ 

1. Οι ισχύουσες κάθε φορά διατάξεις για τα προσόντα, κα¬ 
θήκοντα, δικαιώματα και υποχρεώσεις των δημοτικών και κοι¬ 
νοτικών υπαλλήλων, εφαρμόζονται ανάλογα και για το προ¬ 
σωπικό της ειδικής υπηρεσίας, εκτός από εκείνες που ανα- 
φέρονται στην μετακίνηση μετάταξη και απόσπαση. 

2. Το προσωπικό της ειδικής αυτής Υπηρεσίας υποχρεού- 
ται να παρακολουθεί επιμορφωτικά σεμινάρια, που θα οργα¬ 
νώνονται από την Τοπική Ένωση Δήμων και Κοινοτήτων και 
κάθε άλλο φορέα που θα επιλέγει ο Δήμαρχος. Επίσης υπο- 
χρεούται να παρακολουθεί τέτοια σεμινάρια που θα οργανώ¬ 
νουν αρμόδιες Δημόσιες Υπηρεσίες και που θα αφορούν θέ¬ 
ματα της αρμοδιότητάς του. Ακόμη το προσωπικό αυτό υπο- 
χρεούται να διακινείται μαζί και με τα μέσα που διαθέτει η 
υπηρεσία. 

3. Κατά την εκτέλεση των καθηκόντων τους το προσωπικό 

της ειδικής υπηρεσίας δικαιούται να ελέγχει τα στοιχεία ταυ¬ 
τότητας του παραβάτη, ζητώντας με ευγένεια το δελτίο ταυ¬ 
τότητας ή κάθε άλλο έγγραφο αποδεικτικό στοιχείο (διαβατή¬ 
ρια, άδεια οδήγησης κ.λπ.). 

4. Για τις παραβάσεις εκτός από εκείνες που αναφέρονχσι 
στο άρθρο 1 παρ. 2 και 3 του Π.Δ. 434/1982, συντάσσεται έκ¬ 
θεση σε δύο αντίτυπα που θα κατατίθενται στο Δήμο αυθημε¬ 
ρόν. 

Ο Δήμος θα στέλνει σε ένα αντίτυπο της έκθεσης στην 
αρχή που είναι αρμόδια για την άσκηση της ποινικής δίωξης ή 
για την επιβολή διοικητικής κύρωσης, μέσα σε πέντε μέρες 
από την πρωτοκόλληση της έκθεσης. 

5. Το προσωπικό της ειδικής Υπηρεσίας, συνεργάζεται με 
τις αντίστοιχες υπηρεσίες της Αστυνομίας και της Χωροφυ¬ 
λακής, των Υπουργείων Υγείας και Πρόνοιας, Δημοσίων Έρ¬ 
γων, Χωροταξίας - Οικισμού και Περιβάλλοντος, Γεωργίας 
κ.λπ. για τον καθορισμό κοινού προγράμματος αντιμετώπισης 
των παραβάσεων, σύμφωνα με τις αρχές του Δημοτικού Συμ¬ 
βουλίου και του Δημάρχου. 

Άρθρο 8ο 

ΣΤΟΛΗ - ΔΙΑΚΡΙΤΙΚΟ ΣΗΜΑ - 
ΤΑΥΤΟΤΗΤΑ ΠΡΟΣΩΠΙΚΟΥ ΕΙΔΙΚΗΣ ΥΠΗΡΕΣΙΑΣ 

1. Με απόφαση του Υπουργού Εσωτερικών καθορίζονται η 
ειδική στολή, το διακριτικό σήμα και ο τύπος της ειδικής ταυ¬ 
τότητας του προσωπικού της ειδικής αυτής υπηρεσίας. 

2. Το προσωπικό της ειδικής αυτής υπηρεσίας θα εφοδιά¬ 
ζεται με την ειδική ταυτότητα, δηλωτική της ιδιότητάς του, 
που θα εκδίδει ο Δήμαρχος και η οποία θα κατατίθενται στο 
Δήμο όταν αποχωρήσει από την ενεργό υπηρεσία. * 

ι Άρθρο 9ο 

Η κατανομή του προσωπικού στα τμήματα γίνεται με από¬ 
φαση του Δημάρχου και ανάλογα με τις υπηρεσιακές ανά¬ 
γκες. 

•Άρθρο 10ο 

Υπηρεσιακά θέματα που δεν προβλέπονται στον παρόντα 
Οργανισμό ρυθμίζονται με την ισχύουσα Νομοθεσία και σε 
περίπτωση που δεν μπορούν με το τρόπο αυτό θα ρυθμίζονται 
με αποφάσεις του Δ.Σ. 

Μετά τη δημοσίευση της παρούσης στην Εφημερίδα της 
Κυβερνήσεως, κάθε προηγούμενη απόφαση,* σχετική με τον 
Ο.Ε.Υ. του Δήμου Ζεφυρίου, παύει να ισχύει. 

Από τις διατάξεις της απόφασης αυτής, δεν προκαλείται 
δαπάνη, σε βάρος του προϋπολογισμού του Δήμου Ζεφυ- 
ρίου. 

Η παρούσα να δημοσιευθεί στην Εφημερίδα της κυβερνή¬ 
σεως. 

Αιγάλεω, 28 Ιανουαρίου 1993 

Ο Νομάρχης 
ΑΘΑΝ. ΜΠΟΥΡΑΣ 


Αριθ. 736 (7) 

Σύσταση ευαγούς Εκκλησιαστικού Ιδρύματος με την επωνυ¬ 
μία «Εκκλησιαστικό Γηροκομείο Η Ανάστασις της Ιερός 
Μητροπόλεως Μεσογαίας και Λαυρευωτικής» και κανονι¬ 
σμός διοικήσεως, διαχειρίσεως και λειτουργίας αυτού. 

Ο ΜΗΤΡΟΠΟΛΙΤΗΣ ΜΕΣΟΓΑΙΑΣ 
ΚΑΙ ΛΑΥΡΕΩΤΙΚΗΣ 

Έχοντες υπ' όψει: 

1. Τας ανάγκας των γεγηρακότων και εγκαταλελειμένων 
γερόντων της Μητροπολιτικής ημών περιφερείας. 

2. Τους Ιερούς Κανόνας τους την φιλανθρωπίαν επιβάλλο¬ 
ντας ως και την παντοειδή μέριμναν της Αγίας ημών Εκκλη¬ 
σίας υπέρ των τέκνων Αυτής. 

3. Τας διατάξεις των άρθρων 1 παραγρ. 4,29 παραγρ. 2 και 
67 του Ν. 590/1977, εν συνδυασμώ προς τας διατάξεις του 
άρθρου 20 παραγρ. 2 του υπ* αριθμ. 1/1969 Κανονισμού, 
αποφασίζομεν: 

Την ίδρυσιν, εις Σπάτα Αττικής, Ευαγούς Εκκλησιαστικού 
ιδρύματος υπό την επωνυμίαν «Εκκλησιαστικόν Γηροκομείον 
Η ΑΝΑΣΤΑΣΙΣ της Ιερός Μητροπόλεως Μεσογαίας και Λαυ¬ 
ρεωτικής». 

Τα της διοικήσεως και λειτουργίας εν γένει του ιδρύματος 
τούτου, ορίζονται δια του Κανονισμού αυτού, τη εγκρίσει της 
Διαρκούς Ιεράς Συνόδου. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Σπάτα, 9 Δεκεμβρίου 1992 

Ο Μητροπολίτης 
ί Ο Μεσογαίας και Λαυρεωτικής 
ΑΓΑΘΟΝ ΙΚΟΣ 

ΚΑΝΟΝΙΣΜΟΣ 

Περί Διοικήσεως, διαχειρίσεως και λειτουργίας του «ΕΚΚΛΗ¬ 
ΣΙΑΣΤΙΚΟΥ ΓΗΡΟΚΟΜΕΙΟΥ, Η ΑΝΑΣΤΑΣΙΣ, ΤΗΣ ΙΕΡΑΣ 

ΜΗΤΡΟΠΟΛΕΩΣ ΜΕΣΟΓΑΙΑΣ & ΛΑΥΡΕΩΤΙΚΗΣ». 

Άρθρον 1 

Συνιστάται Φιλανθρωπικόν Ίδρυμα παρά τη Ιερά Μητροπό- 
λει Μεσογαίας και Λαυρεωτικής υπό την επωνυμίαν «Εκκλη¬ 
σιαστικόν Γηροκομείον «Η ΑΝΑΣΤΑΣΙΣ, της Ιερός Μητροπό¬ 
λεως Μεσογαίας και Λαυρεωτικής». 

Άρθρον 2 

Το Ίδρυμα τούτο, τελεί υπό την άμεσον εξάρτησιν της Ιε¬ 
ρός Μητροπόλεως Μεσογαίας και Λαυρεωτικής στεγάζεται 
δε εις ιδιόκτητον κτίριον του Ιερού Προσκυνήματος Αναστά- 
σεως Χριστού Σπάτων κείμενον εν τω περιβόλω αυτού. 

Άρθρον 3 

Σκοπός του ιδρύματος είναι η περίθαλψις των γεγηρακό¬ 
των και εγκαταλελειμένων γερόντων. Γίνονται δεκτοί γέρο¬ 
ντες και γραίαι προερχόμενοι εκ της ημετέρας Μητροπολιτι- 
κής περιφερείας. Ούτοι θα περιθάλπωνται δωρεάν, οι δυνά- 
μενοι όμως, θα καταβάλωσι το υπό του Διοικητικού Συμβου¬ 
λίου, αποφασιζόμενον ποσόν. 

Αρθρον 4 

Το «Εκκλησιαστικόν Γηροκομείον Ή ΑΝΑΣΤΑΣΙΣ” της Ιε¬ 
ράς Μητροπόλεως Μεσογαίας και Λαυρεωτικής», αποτελούν 
ιδίαν Υπηρεσίαν της Ιερός Μητροπόλεως, διοικείται υπό πε¬ 
νταμελούς Διοικητικού Συμβουλίου, υπό την Προεδρίαν του 
εκάστοτε Μητροπολίτου, αναπληρουμένου υπό του νομίμου 
αναπληρωτού αυτού, απαρτιζομένου εκ δύο κληρικών και δύο 

λαϊκών ευσεβών χριστιανών της πδλεως Σπάτων-Ατπκής, 
οριζομένων υπό του Μητροπολίτου, επί τριετεί θητεία, εξ ων 
το έν μέλος εκ των κληρικών θα είναι ο εκάστοτε Γενικός Αρ¬ 
χιερατικός Επίτροπος της Ιερός Μητροπόλεως και το άλλο 
μέλος των κληρικών θα είναι ο εκάστοτε αντιπρόεδρος του Ιε¬ 
ρού Προσκυνήματος «Ανάστάσεως Χριστού» Σπάτων. Εκ των 
λαϊκών μελών το ένα μέλος θα προέρχεται εκ των μελών της 
διοικητικής και διαχειριστικής επιτροπής του Ιερού Προσκυ¬ 
νήματος «Ανάστάσεως Χριστού» Σπάτων και το άλλο μέλος θα 
προέρχεται εκ των μελών του Εκλησιαστικού Συμβουλίου του 
Μητροπολιτικού Ναού Σπάτων «της Κοιμήσεως της Θεοτό¬ 
κου». 

Άρθρον 5 

α) Το Διοικητικόν Συμβούλιον κατά την πρώτη Συνεδρίαν 
αυτού εκλέγει τον Γραμματέα και τον Ταμίαν Σύμβουλον αυ¬ 
τού. Ψηφίζει τον Προϋπολογισμόν και Απολογισμόν του ιδρύ¬ 
ματος και αποφασίζει δια την πρόσληψιν του προσωπικού εφ’ 
όσον κριθή αναγκαίον τούτο. Αι αποφάσεις του Διοικητικού 
Συμβουλίου λαμβάνονται δια πλειοψηφίας, αλλά πάντοτε με 
πνεύμα αγάπης και με σκοπόν την πρόοδον του ιδρύματος. 

β) Το Διοικητικόν Συμβούλιον δύναται να εξουσιοδοτήση, 
τον Πρόεδρον αυτού δια την αντιμετώπισιν των τρεχουσών 
αναγκών του ιδρύματος και επί θεμάτων επειγούσης φύσεως. 

Αρθρον 6 

α) Ο Πρόεδρος προσκαλεί τα μέλη του Διοικητικού Συμβού¬ 
λιου και διευθύνει τας συνεδριάσεις αυτού. Υπογράφει τα 
εντάλματα πληρωμής, τον ετήσιον Προϋπολογισμόν και Απο¬ 
λογισμόν εσόδων και εξόδων, καθώς επίσης και άπασαν την 
αλληλογραφίαν του ιδρύματος. Ο Πρόεδρος ενημερώνεται 
συνεχώς υπό των εντεταλμένων Διοικητικών οργάνων εφ’ 
όλων των θεμάτων του ιδρύματος και δίδει τας δεούσας ογη- 
δίας δια την αρτιωτέραν λειτουργίαν αυτού. 

β) Ο Γραμματεύς του Διοικητικού Συμβουλίου τηρεί τα βι¬ 
βλία Πρακτικών, τους φακέλους αλληλογραφίας και το εν γέ- 
νει αρχείον, καθώς και το Μητρώον των οικοτρόφων υπερηλί¬ 
κων. Κατόπιν σχετικής αποφάσεως του Διοικητικού Συμβου¬ 
λίου η τήρησις των ανωτέρω δύναται να ανατεθή εις έτερον ’ 
πρόσωπον. 

γ) Ο Ταμίας του Διοικητικού Συμβουλίου έχει την εποπτείαν 
όλων των οικονομικών θεμάτων του ιδρύματος, προσυπογρά¬ 
φει τα γραμμάτια εισπράξεως και μεριμνά δια ειδικών εισηγή¬ 
σεων προς το Διοικητικόν Συμβούλιον δια την εξασφάλισιν 
των απαραιτήτων οικονομικών μέσων προς λειτουργίαν του 
ιδρύματος. 

Αρθρον 7 

Ο Πρόεδρος του ιδρύματος ή ο νόμιμος αναπληρωτής αυ¬ 
τού εκπροσωπεί τούτο ενώπιον των Δικαστηρίων και πάσης 
άλλης αρχής δημόσιας ή φυσικού και νομικού προσώπου και 
υπογράφει τα πάσης φύσεως έγγραφα και συμβάσεις αυτού. 

Αρθρον 8 

Το αξίωμα των μελών του Διοικητικού Συμβουλίου είναι τι¬ 
μητικόν, αι δε προσφερόμεναι υφ’ εκάστου υπηρεσίαι παρέ¬ 
χονται δωρεάν. 

Αρθρον 9 

1) Προκειμένου να γίνει δεκτή προς συζήτησιν παρά του 
Διοικητικού Συμβουλίου αίτησις ενδιαφερομένου δια την ει¬ 
σαγωγήν του εν τω ιδρύματι, δέον ν’ αναφέρονται εν αυτή τα 
στοιχεία της ταυτότητας και εν περιλήψει το ιστορικόν αυτού. 
Επίσης να είναι υπογεγραμμένη παρά του ιδίου του ενδιαφε¬ 
ρομένου και να αναφέρονται οι λόγοι οι οποίοι συνιστούν την 


ανάγκην της παρά του Γηροκομείου περιθάλψεώς του. 

2. Ως βασικά κριτήρια δια την εισαγωγήν θα λαμβάνονται 
υπ’ όψιν παρά του Διοικητικού Συμβουλίου: 

α) Έλλειψις προστασίας παρά των συγγενών του. 

β) Η ηλικία και 

γ) Η σχετική καλή υγεία. 

Υπερήλικες πάσχοντες εξ ανιάτου ή μεταδοτικής νόσου 
δεν γίνονται δεκτοί. 

δ) Νοσοκομειακή περίθαλψις των ασθενών υπερηλίκων 
τροφίμων θα παρέχεται μόνον δια των δελτίων απορίας του 
Υπουργείου Υγείας Πρόνοιας και Κοινωνικών Ασφαλίσεων. 

Αρθρον 10 

Περιουσία και πόροι του Ιδρύματος είναι: 

1) ΕισφοραΙ Ιερών Ναών και Μονών της Ιεράς Μητροπό¬ 
λεως Μεσογαίας και Λαυρεωτικής, εγγραφόμεναι εις τους 
προϋπολογισμούς εκάστου τούτων υπό των οικείων Συμβου¬ 
λίων και εγκρινόμεναι υπό του Μητροπολιτικού Συμβου¬ 
λίου. 

2) Κληρονομίαι, κληροδοσίαι, Δωρεαί και αφιερώματα των 
φιλανθρώπων και προσφορών των γηροκομουμένων, εφόσον 
έχουν εισοδήματα και περιουσίας. 

3. Πρόσοδοι εξ’ εράνων, λαχειοφόρων αγορών κ.λ.π.ενερ- 
γουμένων συμφώνως προς τας κειμένας διατάξεις και τους 
νόμους. 

4. Έσοδα εξ’ αξιοποιήσεως κληρονομουμένης περιου¬ 
σίας. 

5. Κρατικοί επιχορηγήσεις και ενισχύσεις ιδρυμάτων, νομι¬ 
κών και φυσικών προσώπων. 

Άρθρον 11 

Αι θέσεις του προσωπικού του ιδρύματος είναι αι υπό των 
κειμένων εκάστοτε διατάξεων Νόμων και Διαταγμάτων περί 
των ιδιωτικών Οίκων Ευγηρίας μη κερδοσκοπικού χαρακτή- 
ρος προβλεπόμεναι. 

Πληρούνται δε υπό προσώπων προσφερομένων να εργα- 
σθούν εθελοντικώς. Εφ’ όσον η τοιαύτη πλήρωσις δεν καθί¬ 
σταται εφικτή προσλαμβάνεται προσωπικόν επί συμβάσει Ιδι¬ 
ωτικού Δικαίου ωρισμένου ή αορίστου χρόνου κεκτημένον 
τας αναγκαίας γνώσεις και τυπικά προσόντα ιδία, δε εμπνεό- 
μενον μεταξύ των άλλων και υπο χριστιανικής αντιλήψεως και 
αγάπης προς τους υπερήλικας. Τούτο θα μισθοδοτήται εκ του 
Ταμείου του Γηροκομείου, βάσει των ισχυουσών εκάστοτε 
σχετικών συμβάσεων εργασίας δΓ εκάστην ειδικότητα. 

’Αρθρον 12 

Ορίζεται ότι η σφραγίς του Ιδρύματος θα είναι σχήματος 
στρογγυλού, φέρουσα εις το μέσον την εικόνα της Αναστά¬ 
σεως Χριστού και την ένδειξιν «ΕΚΚΛΗΣΙΑΣΤΙΚΟΝ ΓΗΡΟΚΟ- 
ΜΕΙΟΝ, Η ΑΝΑΣΤΑΣΙΣ, ΙΕΡΑΣ ΜΗΤΡΟΠΟΛΕΩΣ ΜΕΣΟ- 
ΓΑΙΑΣ & ΛΑΥΡΕΩΤΙΚΗΣ». 

Άρθρον 13 

Εν περιπτώσει διαλύσεως του ιδρύματος άπασα η κινητή 
και ακίνητος αυτού περιουσία περιέρχεται εις την Ιεράν Μη- 
τρόπολιν Μεσογαίας και Λαυρεωτικής και χρησιμοποιείται δια 
παρεμφερείς σκοπούς. 

Άρθρον 14 

Παν θέμα μη προβλεπόμενο υπό του παρόντος Κανονισμού 
ρυμίζεται δΓ αποφάσεως του Διοικητικού Συμβουλίου. 

Άρθρον 15 
Κάλυψις δαπάνης 

- Από τας διατάξεις του Κανονισμού αυτού προκαλείται δα¬ 
πάνη εις βάρος του προϋπολογισμού του νομικού προσώπου 
της Ιεράς Μητροπόλεως Μεσογαίας και Λαυρεωτικής το 
ύψος της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυβερνή- 
σεως. 

Ο Αρχιγραμματεύς 
ΑΡΧΙΜ. ΔΑΜΑΣΚ. ΚΑΡΠΑΘΑΚΗΣ 

